CELEX: 62022CN0021
Language: ga
Date: 2022-01-07 00:00:00
Title: Cás C-21/22: Iarraidh ar réamhrialú ón Sąd Okręgowy w Opolu (an Pholainn) a taisceadh an 7 Eanáir 2022 – OP

16.5.2022   
            
            
               GA
            
            
               Iris Oifigiúil an Aontais Eorpaigh
            
            
               C 198/16
            
         
      Iarraidh ar réamhrialú ón Sąd Okręgowy w Opolu (an Pholainn) a taisceadh an 7 Eanáir 2022 – OP
      (Cás C-21/22)
      (2022/C 198/29)
      Teanga an cháis: an Pholainnis
      
         An chúirt a rinne an tarchur
      
      Sąd Okręgowy w Opolu
      
         Páirtithe sna príomhimeachtaí
      
      
         Iarratasóir: OP
      
         Cosantóir: Notariusz Justyna Gawlica
      
         Na ceisteanna a tharchuirtear
      
      
                  1.
               
               
                  An gá Airteagal 22 de Rialachán (AE) Uimh. 650/2012 ó Pharlaimint na hEorpa agus ón gComhairle maidir le dlínse, an dlí is infheidhme, aithint agus forfheidhmiú cinntí agus glacadh le forfheidhmiú ionstraimí barántúla in ábhair chomharbais, agus maidir le Deimhnithe Eorpaigh Comharbais a chruthú, a léirmhíniú amhail is go bhfuil daoine nach saoránaigh den Aontas Eorpach i dteideal dlí a dtíre náisiúntachta a roghnú mar an dlí lena rialófar gach ábhar a bhaineann le comharbas? (1)
                  
               
            
                  2.
               
               
                  An gá forálacha comhcheangailte Airteagail 75 agus 22 de Rialachán Uimh. 650/2021 a léirmhíniú amhail is go gciallaítear leo, i gcás comhaontú déthaobhach idir Ballstát agus tríú tír nach rialaítear an rogha dlí is infheidhme leis maidir le cás a bhaineann le comharbas ach lena sonraítear an dlí is infheidhme sa chás sin, go bhféadfaidh náisiúnaigh den tríú tír sin a chónaíonn i mBallstát atá faoi cheangal an chomhaontú dhéthaobhaigh sin an dlí is infheidhme a roghnú?
               
            
         (1)  IO 2012 L 201, lch. 107.